Китап укыйлар әле

	Татарстан Язучылар берлеге рәисе Рафис Корбанов Кабарда-Балкар Республикасына барган. Анда төрле халыклар вәкилләрен җыйганнар. Үзләренең халык шагыйрьләре Тәрзилә Җумагулова һәм Зубер Тхагазитовның 80 яшьлек юбилей тантаналарын бәйрәм иткәннәр.
Безнең халык: “6 яшьлек юлдан кайтса, 60 яшьлек хәл бе­лергә бара”, – ди. Күрәсең, журналист Ил­сөяр Хәйруллинаның да бу сәяхәт турында сөй­ләтәсе килгән­дер. Чыннан да, кызык бит бу. 	 Татарстан белән чагыштырганда бик ярлы булып тоелган республика шундый бәй­рәм ясап ятсын әле! 80 яшьлек ша­гыйрә­ләрен зурлыйлар, хөр­мәтлиләр. Ләкин Берлек рәисенең бу турыда сөйләшәсе килми. Кабинетына беренче мәр­тәбә килеп кергән журналистка күрмәгәнен күрсәтә. Үзе утырган бүлмәнең “сылап ясалган бизәк­ләр төше­релгән искиткеч гүзәл түшәм “келәм”ен күрсәтеп аһ итте­рә”. ”Штабы шундый урында урнашкан өчен генә дә карендәш берлекләр безгә көнләшеп карый”, – ди кабинет хуҗасы. Уу, дустым, төрки халыклардан кемнәр килеп күрде икән сезнең кабинет түшә­мен. Дөрес, татар иҗтимагый үзәге оешкан елларда, беренче корылтайларга Нальчиктан язучылар килде. Араларында бездән бераз гына өлкән­рәк ша­гыйрә­лә­ре дә бар иде.  Тел­ләре дә охшаш, рухларында да ур­таклык сизелә. Чөнки, әйткә­немчә, Кав­казның күп кенә кеч­кенә милләт­ләрен гому­миләш­тереп кавказ татарлары дип йөртәләр.  Әйе, килешәм, чыннан да башка “татарлар” безне тү­шәмгә ябыштырылган гипс чәчәк дип түгел, күктәге йолдыз дип беләләр. Бүген Татарстан татарларына бирелгән мөм­кинлек башка бер җирдә дә юк.  
	Шәехҗан Фәния ХУҖАХМӘТ	
Ватаным Татарстан

	№ 22 | 13.02.2015	


